b'\n_START_ARTICLE_\nKungshuset (Lund)\n_START_SECTION_\nBeliggenhed\n_START_PARAGRAPH_\nKungshuset ligger midt i middelalderbyen Lund, mod syd ligger Lund Domkirke, nordvest ligger Lunds Universitets hovedbygning, \xc3\xb8st for Akademisk Forenings AF-borgen.\n_START_SECTION_\nKongens hus\n_START_PARAGRAPH_\nHuset blev opf\xc3\xb8rt i perioden 1578\xe2\x80\x9384 af kong Frederik II under opsyn af Diiriik Byggmester og kongens lensmand Bj\xc3\xb8rn Kaas. Bygningen blev indrettet med v\xc3\xa6relser til s\xc3\xa5vel kongen som lensmanden. I 1655 sk\xc3\xa6nkede den senere Frederik III Lundag\xc3\xa5rd og Kungshuset til historikeren Vitus Bering (s\xc3\xb8farerens grandonkel) som i 1660 solgte det til biskop Peder Winstrup. Samme \xc3\xa5r afstod Danmark Sk\xc3\xa5ne, men vendte tilbage i en kort periode i 1710, hvor danskerne havde hovedkvarter i Lund. Kungshuset blev da anvendt som magasin og led en del overlast.\n_START_SECTION_\nUniversitet\n_START_PARAGRAPH_\nI 1688 blev bygningen beslaglagt af den svenske krone, og blev kort tid etter overdraget til Lunds universitet og anvendt som dets hovedbygning frem til 1882, da det nuv\xc3\xa6rende Universitetshus stod f\xc3\xa6rdig. Universitetsbiblioteket forblev i Kungshuset frem til 1907, hvor den nye biblioteksbygning stod klar p\xc3\xa5 Helgonav\xc3\xa4gen._NEWLINE_Huset har blandt andet rummet astronomisk observatorium i t\xc3\xa5rnet, samt et anatomisk teater. Under 1700-tallet var Universitetets naturalisesamlinger \xe2\x80\x93 grundlagt av Kilian Stob\xc3\xa6us \xe2\x80\x93 i huset. Frem til juli 2014 havde Filosofiska institutionen til huse i bygningen._NEWLINE_Den 31. oktober 2016 m\xc3\xb8dte Pave Frans det svenske kongepar i Kungshuset.[6]'